CELEX: 32008R0858
Language: da
Date: 2008-09-01 00:00:00
Title: Kommissionens forordning (EF) nr. 858/2008 af 1. september 2008 om ændring af forordning (EF) nr. 967/2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren

2.9.2008   
            
            
               DA
            
            
               Den Europæiske Unions Tidende
            
            
               L 235/7
            
         
      KOMMISSIONENS FORORDNING (EF) Nr. 858/2008
   af 1. september 2008
   om ændring af forordning (EF) nr. 967/2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 13, stk. 2, og artikel 40, stk. 1, litra c), og
   ud fra følgende betragtninger:
   
               (1)
            
            
               Artikel 10 i Kommissionens forordning (EF) nr. 967/2006 (2) fastsætter, at medlemsstaterne skal sende Kommissionen oplysninger om de mængder industriråvarer, der leveres til forarbejdning. For at undgå en eventuel dobbelt optælling af disse mængder og sikre en ensartet anvendelse i alle berørte medlemsstater bør der fastlægges en række nærmere regler om de pågældende meddelelser.
            
         
               (2)
            
            
               Toldnomenklaturens koder for sirup, der er bestemt til smørepålæg, og sirup, der skal forarbejdes til »Rinse Appelstroop«, og som er anført i bilaget til forordning (EF) nr. 967/2006, bør præciseres for at sikre en korrekt anvendelse af artikel 13, stk. 2, andet afsnit, litra a), i forordning (EF) nr. 318/2006 for disse produkter.
            
         
               (3)
            
            
               De erfaringer, der er indvundet siden iværksættelsen af nye bestemmelser efter reformen af sukkerordningen om den kemiske og farmaceutiske industris anvendelse af industrisukker, viser, at det er nødvendigt at opføre hårfjerningsvoks i KN-kode 3307 90 00 og tekstilblødgøringsmidler i KN-kode 3809 91 00 på produktlisten i bilaget til forordning (EF) nr. 967/2006.
            
         
               (4)
            
            
               Forordning (EF) nr. 967/2006 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Sukker —
            
         UDSTEDT FØLGENDE FORORDNING:
   Artikel 1
   I forordning (EF) nr. 967/2006 foretages følgende ændringer:
   
               1)
            
            
               Artikel 10 affattes således:
               »Artikel 10
               Meddelelser fra medlemsstaterne
               Medlemsstaterne underretter Kommissionen om følgende:
               
                           a)
                        
                        
                           senest ved udgangen af maj om den mængde industriråvarer, der er leveret fra 1. oktober til 31. marts af de fabrikanter, som de har godkendt
                        
                     
                           b)
                        
                        
                           senest ved udgangen af november for det foregående produktionsår:
                           
                                       —
                                    
                                    
                                       den mængde industriråvarer, der er leveret af de fabrikanter, som de har godkendt, opdelt på hvidt sukker, råsukker, sukkersirup og isoglucose
                                    
                                 
                                       —
                                    
                                    
                                       den mængde industriråvarer, for hvilken de forarbejdningsvirksomheder, som de har godkendt, har ført det i artikel 9, stk. 2, omhandlede bevis, opdelt dels på hvidt sukker, råsukker, sukkersirup og isoglucose, dels på de i bilaget omhandlede produkter
                                    
                                 
                                       —
                                    
                                    
                                       den mængde sukker, som de fabrikanter, de har godkendt, har leveret i henhold til artikel 7, stk. 3.«
                                    
                                 
                     
         
               2)
            
            
               Bilaget affattes som angivet i bilaget til nærværende forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. september 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 58 af 28.2.2006, s. 1. Forordning (EF) nr. 318/2006 vil blive afløst af forordning (EF) nr. 1234/2007 (EUT L 299 af 16.11.2007, s. 1) fra den 1. oktober 2008.
   
      (2)  EUT L 176 af 30.6.2006, s. 22.
   
      BILAG
      
         
            »BILAG
            
                        KN-kode
                     
                     
                        Varebeskrivelse
                     
                  
                        1302 32
                     
                     
                        – – Planteslimer og gelatineringsmidler, også modificerede, udvundet af johannesbrød, af frø af johannesbrød eller af guarfrø:
                     
                  
                        1302 39 00
                     
                     
                        – – Andet
                     
                  
                        ex 1702 90 95
                        ex 2106 90 59
                     
                     
                        – – Sirup, bestemt til smørepålæg, og sirup, der skal forarbejdes til »Rinse Appelstroop«
                     
                  
                        2102 10
                     
                     
                        – Levende gær
                     
                  
                        ex 2102 20
                     
                     
                        – – Inaktiv gær
                     
                  
                        2207 10 00
                     
                     
                        – Ethylalkohol, ikke denatureret, med et alkoholindhold på 80 % vol. eller derover (bioethanol)
                     
                  
                        ex 2207 20 00
                     
                     
                        – Ethylalkohol, denatureret, uanset alkoholindholdet (bioethanol)
                     
                  
                        ex 2208 40
                     
                     
                        – Rom
                     
                  
                         
                     
                     
                        Tilberedninger, af den art der anvendes til dyrefoder:
                     
                  
                        ex 2309 90
                     
                     
                        – Produkter med et lysinindhold på mindst 60 % i tørstof
                     
                  
                        29
                     
                     
                        Organiske kemikalier, med undtagelse af produkter under underposition 2905 43 00 og 2905 44
                     
                  
                        3002 90 50
                     
                     
                        – – Kulturer af mikroorganismer
                     
                  
                        3003
                     
                     
                        Lægemidler (med undtagelse af produkterne i position 3002, 3005 eller 3006), der består af indbyrdes blandede produkter, tilberedt til terapeutisk eller profylaktisk brug, men som ikke frembydes i form af doser eller i detailsalgspakninger
                     
                  
                        3004
                     
                     
                        Lægemidler (med undtagelse af produkterne i position 3002, 3005 eller 3006), der består af indbyrdes blandede produkter, tilberedt til terapeutisk eller profylaktisk brug, og som frembydes i form af doser eller i detailsalgspakninger
                     
                  
                        3006
                     
                     
                        Farmaceutiske præparater og artikler som nævnt i bestemmelse 4 til kapitel 30 i den kombinerede nomenklatur
                     
                  
                        3203 00 10
                     
                     
                        – Vegetabilske farvestoffer samt præparater på basis deraf
                     
                  
                        3203 00 90
                     
                     
                        – Animalske farvestoffer samt præparater på basis af deraf
                     
                  
                        ex 3204
                     
                     
                        – Syntetiske organiske farvestoffer og præparater som nævnt i bestemmelse 3 til kapitel 32 i den kombinerede nomenklatur, på basis af syntetiske organiske produkter
                     
                  
                        ex 3307 90 00
                     
                     
                        Hårfjerningsvoks
                     
                  
                        ex ex 35
                     
                     
                        Proteiner; modificeret stivelse; lim og klister; enzymer med undtagelse af produkter under position 3501 og underposition 3505 10 10, 3505 10 90 og 3505 20
                     
                  
                        ex ex 38
                     
                     
                        Diverse kemiske produkter, med undtagelse af position 3809, bortset fra tekstilblødgøringsmidler i KN-kode ex 3809 91 00, og underposition 3824 60
                     
                  
                        3901 til 3914
                     
                     
                        – Primære former
                     
                  
                        ex 6809
                     
                     
                        Varer af gips eller af blandinger på basis af gips:
                        – Plader, tavler, fliser og lignende varer«